Alexandria Eschate
Vide etiam paginam discretivam: Alexandria (discretiva). Alexandria Eschate (Graece Ἀλεξάνδρεια Ἐσχάτη, scilicet "Alexandria ultima") mense Augusto 329 a.C.n. condita est ab Alexandro Magno ut officio propugnaculi Graeci in Media Asia fungeretur. Sita est in parte austro-occidentali vallis Ferganicae ad meridionalem ripam fluminis Iaxartis (cui nomen hodiernum Syr Daria est) in loco recentis oppidi Khujand in re publica Tadzikistana. (Khujand etiam scriptum est Хуҷанд, خجند, Khüjand, Khodzhent, Khudchand, Chodjend. Alia nomina sunt: Ispisar, Leninabad, Leninobod, Ленинобод, لنین‌آباد.) Alexander urbem muris latericiis 6 mille passum cingi curavit qui secundum auctores antiquos viginti in dies exstructi sunt. Aeque ac in aliis urbibus ab illo conditis partem exercitus sui ibi reliquit, ut tractus nuper adeptos frequentarent.